VVS Laxman Talks About MS Dhoni's Place in T20 Cricket
ధోనీని టీ20ల్లో కొంచెం వాడుకోండి..!
భారత మాజీ కెప్టెన్ మహేంద్రసింగ్ ధోనీకి టీ20ల్లో ఎక్కువ ఓవర్లు బ్యాటింగ్ చేసే అవకాశం కల్పించాలని మాజీ క్రికెటర్ వీవీఎస్ లక్ష్మణ్ సూచించారు.
TNN | Updated:
Nov 9, 2017, 11:53AM IST
భారత మాజీ కెప్టెన్ మహేంద్రసింగ్ ధోనీకి టీ20ల్లో ఎక్కువ ఓవర్లు బ్యాటింగ్ చేసే అవకాశం కల్పించాలని మాజీ క్రికెటర్ వీవీఎస్ లక్ష్మణ్ సూచించారు. టీ20ల్లో గత కొన్ని రోజులుగా విఫలమవుతున్న ధోనీని జట్టు నుంచి పక్కకి తప్పించి కుర్ర క్రికెటర్లకి అవకాశం ఇవ్వాలని ఇటీవల అజిత్ అగార్కర్&zwnj;తో కలిసి లక్ష్మణ్ గళం విప్పిన విషయం తెలిసిందే. ఈ వ్యాఖ్యలపై కెప్టెన్ విరాట్ కోహ్లితో పాటు చాలా మంది అభిమానుల నుంచి తీవ్ర స్థాయిలో విమర్శలు చెలరేగాయి.
టీ20 జట్టులో ధోనీ స్థానంపై టీమిండియా మేనేజ్&zwnj;మెంట్ పునరాలోచించుకోవాలని.. తక్కువ ఓవర్ల మ్యాచ్&zwnj;లో అతను ఏడో స్థానంలో బ్యాటింగ్&zwnj;కి వస్తే పరుగులు ఎలా చేయగలుగుతాడని లక్ష్మణ్ ప్రశ్నించారు. భవిష్యత్&zwnj;లో పరిమిత ఓవర్ల జట్టుకి అతను ఉపయోగపడాలి అనుకుంటే మాత్రం నాలుగో స్థానంలో బ్యాటింగ్&zwnj;కి పంపాలని సూచించారు. అలా అయితేనే.. ధోనీ క్రీజులో కుదురుకుని స్వేచ్ఛగా హిట్టింగ్ చేయగలుగుతాడన్నారు. కివీస్&zwnj;తో ముగిసిన చివరి టీ20 మ్యాచ్&zwnj;ని 8 ఓవర్లకి కుదించగా.. ధోనీ ఏడో స్థానంలో బ్యాటింగ్&zwnj;కి రావడం శోచనీయమని లక్ష్మణ్ అభిప్రాయపడ్డారు.